Georges Passerieu

Georges Passerieu (* 18. November 1885 in London; † 5. Mai 1928 in Peray) weer en franzöösch Radrennfahrer 

Passerieu kunn all  1905 de franzöösch Meesterschap vun de Amateure winnen. Een Johr later kreeg he en Profivertrag in en vun de Autohersteller Peugeot betallt Team un wunn in de folgend Johren all tosommen söben Deelstrecken bi de Tour de France. 1906 keem he bi dit Rennen in de Gesamtwertung up den tweeten Platz (blots René Pottier weer beter), 1907 reck he Platz 3 und 1908 de veerten Platz. In dat Johr gelung dat Passerieu as eenzig Fohrer den Anstieg to den Ballon d'Alsace to klimmen, ahn dat he vun sien Rad afstiegen muss.Bericht vun dat ZDF över de eerste Johren bi de Tour de France

He weer aber nich blots good bi dit groot Rundstreckenrennen. 1907 wunn he ok de beid Rennen Paris–Tours un Paris–Roubaix, 1909 dat Rennen Paris–Dijon und 1913 keem he bi Paris–Tours noch mal up den tweeten Platz (achter Charles Crupelandt). Dornah weer sien Loopbahn to Enn. 

 Enkeld Nahwiesen 

 Weblenken 
 Passerieu in de Datenbank vun Radsportseiten.net
 Georges Passerieu in de Datenbank vun de Tour de France (franzöösch)

Kategorie:Börger von Frankriek
Kategorie:Radrennfohrer (Frankriek)
Kategorie:Mann
Kategorie:Boren 1885
Kategorie:Storven 1928